CELEX: 62008CA0056
Language: lv
Date: 2009-07-16 00:00:00
Title: Lieta C-56/08: Tiesas (ceturtā palāta) 2009. gada 16. jūlija spriedums (Tallinna Halduskohus (Igaunijas Republika) lūgums sniegt prejudiciālu nolēmumu) — Pärlitigu OÜ/Maksu- ja Tolliameti Põhja maksu- ja tollikeskus (Kopējais muitas tarifs — Kombinētā nomenklatūra — Tarifu klasifikācija — Apakšpozīcija KN 05119110 — Apakšpozīcija KN 03032200 — Saimniecībās audzētu Atlantijas lašu saldēti mugurkauli — Regula (EK) Nr. 85/2006 — Antidempinga maksājumi)

12.9.2009   
            
            
               LV
            
            
               Eiropas Savienības Oficiālais Vēstnesis
            
            
               C 220/8
            
         Tiesas (ceturtā palāta) 2009. gada 16. jūlija spriedums (Tallinna Halduskohus (Igaunijas Republika) lūgums sniegt prejudiciālu nolēmumu) — Pärlitigu OÜ/Maksu- ja Tolliameti Põhja maksu- ja tollikeskus
   (Lieta C-56/08) (1)
   
   (Kopējais muitas tarifs - Kombinētā nomenklatūra - Tarifu klasifikācija - Apakšpozīcija KN 05119110 - Apakšpozīcija KN 03032200 - Saimniecībās audzētu Atlantijas lašu saldēti mugurkauli - Regula (EK) Nr. 85/2006 - Antidempinga maksājumi)
   2009/C 220/12
   Tiesvedības valoda — igauņu
   
      Iesniedzējtiesa
   
   
      Tallinna Halduskohus
   
   
      Lietas dalībnieki pamata procesā
   
   
      Prasītājs: Pärlitigu OÜ
   
   
      Atbildētājs: Maksu- ja Tolliameti Põhja maksu- ja tollikeskus
   
   
      Priekšmets
   
   Lūgums sniegt prejudiciālu nolēmumu — Tallinna Halduskohus — Padomes 1987. gada 23. jūlija Regulas (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 1. lpp.) I pielikuma redakcijā, kas piemērojama faktiem pamata prāvā, interpretācija — Padomes 2006. gada 17. janvāra Regulas (EK) Nr. 85/2006 par galīgā antidempinga maksājuma uzlikšanu un uzliktā pagaidu maksājuma galīgu iekasēšanu par saimniecībās audzētu Norvēģijas izcelsmes lašu importu (OV L 15, 1. lpp.) 1. panta 5. punkta spēkā esamība — Klasificēšana pozīcijā 0303220015 (saldētie saimniecībās audzētie laši, citi) vai 0511911000 (zivju atkritumi), lai iekasētu antidempinga maksājumus — Saimniecībās audzētu Atlantijas lašu saldēti mugurkauli, kas iegūti pēc zivju filejas atdalīšanas
   
      Rezolutīvā daļa:
   
   Kombinētā nomenklatūra, kas ir ietverta I pielikumā Padomes 1987. gada 23. jūlija Regulai (EEK) Nr. 2658/87 par tarifu un statistikas nomenklatūru un kopējo muitas tarifu, kurā ir izdarīti grozījumi ar Komisijas 2005. gada 27. oktobra Regulu (EK) Nr. 1719/2005, ir jāinterpretē tādējādi, ka saimniecībās audzētu Atlantijas lašu (Salmo salar) saldēti mugurkauli, kas iegūti pēc zivju filejas atdalīšanas, ir jāklasificē ar kodu KN 0303 22 00 ar nosacījumu, ka muitošanas brīdī šī prece ir derīga cilvēku pārtikai, kas ir jāpārbauda iesniedzējtiesai.
   
      (1)  OV C 92, 12.04.2008.